钦定古今图书集成/明伦汇编/氏族典/第469卷 > 《凌迪知万姓统谱》 > 艾穆
## 钦定古今图书集成/明伦汇编/氏族典/第469卷 > 《凌迪知万姓统谱》 > 艾穆

按《明外史艾穆传》：“穆字和父，平江人。以乡举署阜城
教谕，入为国子助教。万历初，擢刑部主事，进员外郎。
张居正遭丧夺情，穆抗疏谏，居正怒，杖八十，遣戍凉
州。及居正死，言官交荐，起户部员外郎，屡迁太仆少
卿。十九年，擢右佥都御史，巡抚四川。病归，未几卒。”

===艾南英===按《明外史艾南英传》：南英，字千子，东乡人。为诸生，好
学，无所不窥。天启四年，举于乡。座主丁干学、郝土膏
发策诋魏忠贤，南英对策，亦有讥刺语。忠贤怒，削考
官籍，南英亦停三科。居四年，庄烈帝即位，诏许会试。
久之，卒不第。而文日有名，负气陵物，人多畏而恶之。
两京继覆，江西郡县尽失，南英乃入闽。唐王召见，陈
《十可忧疏》，授兵部主事；寻改御史。明年，卒于延平。